หุ้นปิดสุดสัปดาห์ยังแตะระดับ800จุด
ดัชนีหุ้นไทยปิดตลาดวันนี้ที่ระดับ 801.15 จุด ลดลง 0.17 จุด หรือ 0.02 %&nbsp; มูลค่าการซื้อขาย 22,106.07 ล้านบาท
2 เม.ย. 2553

ดัชนีหุ้นไทยปิดตลาดวันนี้ที่ระดับ 801.15 จุด ลดลง 0.17 จุด หรือ 0.02 %  มูลค่าการซื้อขาย 22,106.07 ล้านบาท 
น.ส.ปองรัตน์ รัตนะตวณานนท์ ผู้จัดการ ฝ่ายวิเคราะห์ หลักทรัพย์ บล.บัวหลวง กล่าวว่า   วันนี้การลงทุนในตลาดหลักทรัพย์ไม่ได้หวือหวามากนักเพราะตลาดหุ้นในประเทศปิดทำการ เช่นตลาดหุ้นอินเดีย ปิดทำการวันนี้ (2 เม.ย. 53) เนื่องในวัน Good Friday ขณะที่ ตลาดหุ้นออสเตรเลีย นิวซีแลนด์ สิงค์โปร ฮ่องกง และฟิลิปปินส์ ปิดทำการวันนี้ (2 เม.ย. 53) เนื่องในวัน Good Friday เช่นกัน 
สำหรับแนวโน้มตลาดหุ้นในสัปดาห์หน้ายังมีโอกาสที่จะปรับตัวเพิ่มขึ้นได้อีกเพราะขณะนี้ยังไม่มีปัจจัยลบอะไรที่กระทบต่อบรรยากาศการลงทุน แม้ว่าในช่วงสุดสัปดาห์นี้จะมีการชุมนุมใหญ่อีกครั้งของกลุ่มคนเสื้อแดงก็ตาม และมองว่าสัปดาห์หน้าดัชนีจะมีแนวรับที่ระดับ 800 จุดและแนวต้านที่ 820 จุด
ด้านบล.เอเชียพลัส(ASP)มองว่าการชุมนุม  พรุงนี้จะเป็นการเริ่มต้นช่วงเวลาชุมนุมใหญของกลุ่ม นปช. คาดว่าการนัดชุมนุมใหญ่ในรอบนี้ ซึ่งจะอยูในช่วง 3-9 เม.ย.2553 จะใหญ่และเข้มข้นมากขึ้นกว่าเดิม เนื่องจากเป็นช่วงก่อนวันสงกรานตที่ผู้ชุมนุมต้องเดินทางกลับภูมิลําเนาของตัวเอง อีกทั้งถ้าพ้นจากช่วงสงกรานตก็จะเป็นช่วงเวลาบังคับที่ฝายค้านจะ้องทําการยื่นอภิปรายไม่ไว้วางใจรัฐบาล เพราะใกล้จะครบสมัยประชุมสภา 120 วันที่เริ่มนับมาตั้งแต่ 21 ม.ค.2553 
ซึ่งหากมีการยื่นอภิปรายในช่วงเวลาดังกล่าว นายกรัฐมนตรีจะไม่มีอํานาจในการยุบสภา และเป็นการขัดกับที่กลุ่ม นปช. เรียกร้องให้เกิดการยุบสภา เหล่านี้จะทําให้เห็นได้ว่าช่วงเวลาที่บีบรัดดังกล่าว น่าจะเป็นส่วนสําคัญที่ทําให้การชุมนุมใหญในช่วง 3-9 เม.ย.2553 มีรูปแบบที่แตกต่างและเข้มข้นไปจากเดิม ซึ่งก็รูปแบบที่เปลี่ยนแปลงไปก็เป็นความเสี่ยงต่อตลาดและไม่แปลกอะไรที่ดัชนีจะลดลงเพื่อลดเสี่ยงการชุมนุมในวันหยุดนี้




 
หลักทรัพย์ที่มีมูลค่าการซื้อขายสูงสุด 5 อันดับแรก ได้แก่
PTT        ปิดที่   271.00   บาท   เพิ่มขึ้น  1.00  บาท   (+0.37%) มูลค่าซื้อขาย  2,224.70 ล้านบาท
PTTEP     ปิดที่  152.50   บาท   เพิ่มขึ้น   1.50  บาท  (+0.99%) มูลค่าซื้อขาย  2,112.62 ล้านบาท
BANPU    ปิดที่   628.00   บาท   ลดลง    2.00  บาท  (- 0.32%) มูลค่าซื้อขาย  1,293.78 ล้านบาท
PTTAR    ปิดที่     29.75   บาท   ลดลง    0.25  บาท  (- 0.83%) มูลค่าซื้อขาย  1,211.90 ล้านบาท
CPF        ปิดที่     15.20   บาท   เพิ่มขึ้น   0.10  บาท  (+0.66%) มูลค่าซื้อขาย  1,069.33 ล้านบาท